204 



Breslaw und andere obin avvsgedrukt Stete tluin und zu thun haben, mit dem Aid auch obenangeczeigt, 

 sich bestatigenn, kyßen, wellen und seczen losset, euch der Obrikeit, so ir vormals in unserin Nam und 

 Macht dobey gehabet unnd gehandelt, fufbas allinthalb massend und weiter so, als wir sie und yre Noch- 

 komen für uns und unnser Nachkomen dafür gefreiet habenn, doran wenig noch vil bekotnret, sunder sie 

 der allenthalb unangefochten, beruhlich gebrauchen unnd geniessen losset, doran tuet ir unnser ganlz 

 ernste Meynunge und schwerer Ungnad Meydunge. Date Prespurgk am Tag Stephani Protomartiris anno 

 domini im funffczehenhund ersten. 



Wir Raimanne der Stat Breslau bekennen und tuen kunt öffentlich mit diesem Brife vor allerme- 

 niglichen, das wir gesehen, vorhoret unnd in unsern henden gehabt haben einen offrichtigen Brieff off 

 Papier geschreben mit des allerdurchlauchtigsten großmechtigsten Fuersten unnd Hern Hern Wladislai 

 zcu Hungern, Behmen etc. Koniges, unnsers allergnadigsten Herren uffgedrukten zu Ende der Geschrifft 

 Inngesigel besigelt an Schrifft, Papier unnd Sigel ganntz tuchtigk und unverseret, des Lautes wie 

 von Worte zu Worte obgeschreben volget. Des czu Orkunde haben wir unnser Stadingesigil an desin 

 Brieff hengin lossen. Geben am Mitewoch noch Pauli Conversionis noch Cristi Geburt in dem funffzen- 

 hundersten Joren." 



König Ludwigs Spruch und Endurtheil, in Sachen der Pölerei 1622 ergangen. 



Das Original ist in böhmischer Sprache abgefaßt. 



„Noch dem aufferstanden etzliche zcwit rächt zwischen den Rathmannen von der Stadt Schweidnitz 

 zw einem vnd der gemenyn gemelter Stat Schweidnitz andern Teiles: solche alle Sachen Wir Ludwig, 

 von Gotis Gnaden zu Hungern, Behmen etc. König und Marggroff zu Mehren, zu vnns genohmen vnnd 

 zwischen yn also mechtigliche an nochteil iglichen an sein eren außgesprochen haben, sintemol wir das 

 solche Sachen under yn awß Unwiln vnnd Czorn, welchen eine Partei gegen die andern gehabt, ent- 

 sprungen, erkannt haben. Derhalben wir solches zwischen yn vffheben vnnd zu nichte machen: Also das 

 ein Teil dem andern des yn keinem argen gedenken sol weder jizundt noch yn zcukunfftigen zceiten. 

 Was aber vnser Person, aber vnser kenigliche Macht betrifft, sulche Sachen zcwischen gemelten Rath- 

 mannen vnnd der Gemeyn obgemelter Stat Schweidnitz, haben wir erkannt, das sichs am meisten 

 auff unser königliche Macht vnd Person czeucht, sowol umb die Vngehorsamkeit, also vmb die Vber- 

 tretunge, so sye gethoen, vnnd yn dem ist vnns von beiderteyln mit Vngehorsamkeit vnnd auch den 

 Wercken zu nohet komen, das wir dan das gerechtlicklichen vngestrafft nicht mochten lassen. Aber 

 wir sein awß königlicher Gnad zu dieser Sachen geneigt, erczeigen wir yn diese Gnade was jeder ge- 

 melter Teil wider vnns verschult, das wir Inen das gnediglichen verzeyhen vnnd nachlossen, doch vff 

 sulchen Bescheidt, das sie sich solche Sachen nicht mehr einlassen, die sie biß hieher wider vnser 

 königliche Macht geton haben vnd das bey Verlust Leibes vnd Guttes. Unnd die Gemeyn sol sich kegen 

 iren Rathmannen iczigen und zukonfftigen gehorsamlichen in aller Gebur erczeigen vnnd selbien gleichs 

 gemelte Rathmanne sollen die Gemeyn gerechtickliche versorgen, verhaltende sich neben dem Eid, den 

 sie vnns vnd gemelter Gemeyn zw Schweidnitz geton haben, vnnd derhalben sal die Gemeyn die Rath- 

 manne in ire Ampt vnnd ir Gutter an alle Newerunge wider eylassen vnnd nehmen, vnnd was yn ge- 

 nohmen ist, das sal man yn widerumb widerstaten vnd geben. Was aber die Vnkost und Zcerunge, so 

 sich yn der Sachen begeben, betrifft, dasselbig heben wir awff zwischen ynen also, das eyn Partey der 

 andern solches zu beczalen nicht schuldig seyn sol. Wir haben auch vernohmen, das solcher aller 

 Zcvvilracht auß dem komen ist, das sich die Bürger seibist in die Ampt gesetzt haben, Welches alles 

 wir zu vns wider genohmen haben, das wir selbes zu schaffen Macht haben vnnd Rotleute zu der Stat 



